*პროექტი*

**საქართველოს კანონი**

**„საქართველოს ტყის კოდექსში ცვლილების შეტანის შესახებ“**

**მუხლი 1.** საქართველოს ტყის კოდექსში (საქართველოს საკანონმდებლო მაცნე ([www.matsne.gov.ge](http://www.matsne.gov.ge)) 28.05.2020, სარეგისტრაციო კოდი 390000000.05.001.019838) შეტანილ იქნეს შემდეგი ცვლილება:

**1. 21-ე მუხლის მე-6 ნაწილს დაემატოს შემდეგი შინაარსის „ნ“ და „ო“ ქვეპუნქტები:**

„ნ) გამოყოფს ტყეკაფს და აუქციონის წესით გასცემს სამეურნეო ჭრით ხეტყის დამზადების უფლებას აღნიშნულ ტყეკაფზე.

ო) ადგენს/გასცემს ადმინისტრაციული სამართალდარღვევის საქმის წარმოებისათვის საჭირო დოკუმენტებს (მათ შორის, საჯარიმო ქვითარს და სააღსრულებო ფურცელს), რომლის ფორმასაც ამტკიცებს მინისტრი.“.

**2. 38-ე მუხლის მე-4 ნაწილი ჩამოყალიბდეს შემდეგი რედაქციით:**

„4. დაინტერესებული პირი ამ კოდექსის 37-ე მუხლის პირველი ნაწილის „ა“ (გარდა ტყის მართვის ორგანოს მიერ სამეურნეო ჭრების განხორციელებას თავისი უფლებამოსილების ფარგლებში) „გ“−„თ“ ქვეპუნქტებით განსაზღვრულ ტყით სპეციალური სარგებლობის სახეებს ახორციელებს ტყით სპეციალური სარგებლობის შესახებ ადმინისტრაციული ხელშეკრულების საფუძველზე, რომელიც იდება აუქციონის შედეგების გათვალისწინებით, ამ კოდექსისა და „ტყითსარგებლობის წესის შესახებ“ დებულების შესაბამისად.“.

**3. 39-ე მუხლის პირველი ნაწილი ჩამოყალიბდეს შემდეგი რედაქციით:**

1. მერქნის დამზადების მიზნით სახელმწიფო ტყით სპეციალურ სარგებლობას ახორციელებს ტყის მართვის ორგანო ტყის მდგრადი მართვის მიზნებიდან გამომდინარე, ამ კოდექსით მისთვის მინიჭებული უფლებამოსილების ფარგლებში, ტყის მართვის გეგმის ან/და წლიური სამოქმედო გეგმის შესაბამისად. ხოლო, სამეურნეო ჭრით ხეტყის დამზადება ხორციელდება ასევე ამ მიზნით გამოცხადებულ აუქციონში გამარჯვებული პირი მიერ, ტყის მართვის ორგანოს ზედამხედველობით.

**4. 44 -ე მუხლის პირველი ნაწილი ჩამოყალიბდეს შემდეგი რედაქციით:**

„1. ამ კოდექსით განსაზღვრული ტყით სპეციალური სარგებლობის განსახორციელებლად სახელმწიფო ტყის ფართობი გაიცემა ელექტრონული აუქციონის საფუძველზე. ასევე აუქციონის გზით ხდება ტყეკაფში სამეურნეო ჭრის უფლების მოპოვება (აღნიშნული აუქციონი არ ეხება ტყის მართვის ორგანოს მიერ სამეურნეო ჭრით ხეტყის დამზადებას). ტყის არამერქნული რესურსების, მერქნიანი მცენარეების პროდუქტებისა და ხის მეორეხარისხოვანი მასალების დასამზადებლად (გარდა ექსპორტის მიზნით სოჭის გირჩითა და „გადაშენების საფრთხის წინაშე მყოფი ველური ფლორისა და ფაუნის სახეობებით საერთაშორისო ვაჭრობის შესახებ“ კონვენციის (CITES) დანართებში შეტანილი თეთრყვავილას ბოლქვებით ან/და ყოჩივარდას გორგლებით სარგებლობისა), ფუტკრის დროებითი სადგომის მოსაწყობად სასოფლო-სამეურნეო მიზნით ტყითსარგებლობის განსახორციელებლად, სამეცნიერო-კვლევითი და სასწავლო მიზნებით ტყითსარგებლობის განსახორციელებლად ან განსაკუთრებული დანიშნულებით ტყით სპეციალური სარგებლობის განსახორციელებლად სახელმწიფო ტყის ფართობი გაიცემა უფლებამოსილი პირის მიერ პირდაპირი წესით, აუქციონის გარეშე, ტყით სპეციალური სარგებლობის უფლების მინიჭების საფუძველზე, ხოლო თევზის მეურნეობის ან/და სამონადირეო მეურნეობის მოწყობის მიზნით ტყითსარგებლობის განსახორციელებლად − საქართველოს კანონმდებლობით გათვალისწინებული შესაბამისი ლიცენზიის/ნებართვის საფუძველზე.“.

**5. 50-ე მუხლის პირველი ნაწილი ჩამოყალიბდეს შემდეგი რედაქციით:**

1. ტყის მართვის ორგანო სამეურნეო ჭრით ხეტყეს ამზადებს ტყის მართვის ინტერესებიდან გამომდინარე, საკუთარი უფლებამოსილების ფარგლებში. ასევე ტყეკაფში სამეურნეო ჭრით ხე-ტყის დამზადება შესაძლებელია განხორციელდეს დაინტერესებული პირის მიერ, აუქციონის გზით მოპოვებული უფლების საფუძველზე. აღნიშნული უფლების მოპოვებით დაინტერესებული პირი ხდება ტყითმოსარგებლე.“.

**7. 93-ე მუხლის მე-9 ნაწილი ჩამოყალიბდეს შემდეგი რედაქციით:**

„9. ფიზიკური პირის ინდივიდუალური სოციალური ინტერესების გათვალისწინებით საშეშე მერქნის მოპოვების უფლების ხეტყის დამზადების ბილეთის საფუძველზე გაცემა დასაშვებია 2026 წლის 1 იანვრამდე.“.

**8.98-ე მუხლის მე-2 ნაწილი ჩამოყალიბდეს შემდეგი რედაქციით:**

2. ამ კოდექსის 69-ე მუხლის მე-5 ნაწილი ამოქმედდეს 2026 წლის 1 იანვრიდან.

**მუხლი 2.** საქართველოს გარემოს დაცვისა და სოფლის მეურნეობის სამინისტრომ 2023 წლის პირველ აპრილამდე დაამტკიცოს:

„საქართველოს გარემოს დაცვისა და სოფლის მეურნეობის სამინისტროს საჯარო სამართლის იურიდიული პირის - ეროვნული სატყეო სააგენტოს მიერ ადმინისტრაციული სამართალდარღვევის საქმის წარმოებისათვის საჭირო დოკუმენტების (მათ შორის, საჯარიმო ქვითრის და სააღსრულებო ფურცლის) ფორმების, მათი შევსების, ჩაბარების, წარდგენის, გამოყენებისა და აღრიცხვა-ანგარიშგების წესი“.

**მუხლი 3.** ეს კანონი ამოქმედდეს გამოქვეყნებისთანავე.

**საქართველოს პრეზიდენტი სალომე ზურაბიშვილი**

**განმარტებითი ბარათი**

**„საქართველოს ტყის კოდექსში ცვლილების შეტანის შესახებ“ საქართველოს კანონის პროექტზე**

**ა) ზოგადი ინფორმაცია კანონპროექტის შესახებ:**

**ა.ა) კანონპროექტის მიღების მიზეზი:**

**ა.ა.ა) პრობლემა, რომლის გადაჭრასაც მიზნად ისახავს კანონპროექტი:**

წარმოდგენილი კანონპროექტით, დგინდება მერქნული რესურსის რეალიზაციის და ხე-ტყის დამზადების პროცესში კერძო სექტორის მონაწილეობის წესი. აღნიშნული ცვლილების საჭიროება გამოწვეულია დივერსიფიცირების საჭიროებით, მცირე და საშუალო მეწარმოების ხელშეწყობისთვის,ასევე დროში გაწელილი პროცესებში წამოჭრილი პრობლემებით. კერძო სექტორში არათანაბარი სიტუაციაა რესურსების (სამუშაო ძალა, ტექნიკა) მხრივ, არსებობენ შედარებით მსხვილი მეწარმეები რომლებსაც შეედარებით ორგანიზებული ხე-ტყის დამზადების პროცესი და შეუძლიათ სამუშაო ძალის და ტექნიკის მობილიზება, ამავდროულად აქვთ გრძელვადიანი გათვლა ხეტყის მოცულობებზე მათი შემდგომი გადამუშავებისთვის, ასევე არსებობენ შედარებით მცირე ბიზნეს სუბიექტები, რომლებისთვისაც ასევე სასიცოცხლოდ მნიშვნელოვანია მოთხოვნა-მიწოდების ბაზრის სტაბილურობა. დღეის მდგომარეობით კერძო სექტორი მერქნული რესურსის ბიზნესს აწარმოებს რისკის ხარჯზე, ისინი ძირითადად შემოდიან უკვე დამზადებული მერქნული რესურსის აუქციონებში და ყიდულობენ იმ მოცულობებით რა მოცულობებითაც იგი გამოტანილია აუქციონზე. შესაბამისად, წინასწარ ვერ გეგმავენ ბიზნესს, ვინაიდან არ იციან თუ რა მოცულობაზე ექნებათ წვდომა და რა დროით პერიოდში. შესაბამისად ამ პროცესმა ხელი უნდა შეუწყოს ამ კუთხით ბაზრის მოთხოვნების დაკმაყოფილებას და უფრო მდგრადი გახადოს ფინანსურად კერძო სექტორის და ტყის მართვის ორგანოს შემოსავლებიც და ბაზრის ფორმირებას შეუწყოს ნელ-ნელა ხელი. აღნიშნული თავის მხრივ ხელს შეუწყობს ბიზნეს სექტორის კონკურენტუნარიანობის ზრდას და ბიზნეს პროცესების დაგეგმარებას.

არსებული რეგულაციით ხეტყის დამამზადებელი გახლავთ ტყის მართვის ორგანო. რომელიც დამზადების მიზნით ახორციელებს მთელ რიგ ბიუროკრატიულ და დროში გაწელილ ღონისძიებებს. კერძოდ, ტყის მართვის ორგანოს არ გააჩნია საკმარისი ოდენობის ადამიანური და ტექნიკური რესურსი, რათა სახელმწიფო ტყეში დაამზადოს იმ ოდენობის მერქნული რესურსი რა მოთხოვნაც არის დღეის მდგომარეობით ბაზარზე. შესაბამისად, არსებული პრატიკით აბსოლიტურ უმრავლეს შემთხვევაში ტყის მართვის ორგანო ხეტყის დამზადების მიზნით აცხადებს ტენდერს და ქირაობს დამამზადებელ პირებს, რომლებიც თავისი ტექნიკით და ფიზიკური ძალით ამზადებენ აღნიშნულ რესურსს. აღნიშნული ტენდერის გამოცხადებისთვის ტყის მართვის ორგანოს სჭირდება მოაბილიზოს ფინანსური სახსრები, რათა შეძლოს ამ მომსახურების სანაცვლო საფასურის გადახდა. თავის მხრივ ტენდერში გამარჯვებული პირი (შემდგომში - დამამზადებელი), მოქმედებს არა როგორც დამოუკიდებელი სუბიექტი და ტყითმოსარგებლე, არამედ იგი რეალურად წარმოადგენს ტყის მართვის ორგანოს და მისი სახელით ამზადებს აღნიშნულ რესურსს. შესაბამისად, ჭრების დასრულების შემდეგ დამამზადებელი ვალდებულია მოჭრილი მერქნული რესურსი ჩააბაროს და დაუსაწყობოს ტყის მართვის ორგანოს. რის შემდეგაც, ტყის მართვის ორგანო ახარისხებს ამ მერქნულ რესურსს და ხარისხების მიხედვით ყიდის ელექტრონულ აუქციონზე. პრაქტიკამ აჩვენა, რომ ძირითად შემთხვევებში აუქციონზე გატანილ მერქნულ რესურსს ყიდულობს იგივე პირი (დამამზადებელი), რომელმაც დაამზადა აღნიშნული რესურსი. შესაბამისად, დღეის მდგომარეობით ტყის მართვის ორგანოს უწევს ცალკე ტყეკაფის მომზადება, შემდგომში მისი გატენდერება, სატენდერო პირობების დადგენა და შემდგომში შესაბამისი ხელშეკრულების შედგენა/გაფორმება და ხელშეკრულების საფუძველზე ტერიტორიის მიღება-ჩაბარების აქტით დამამზადებელზე გადაცემა. ამის შემდგომ მას უწევს სახელშეკრულებო პირობის შესრულების კონტროლი (თუმცა ადმინისტრაციული სამართალდარღვევას თუ ჩაიდენს დამამზადებელი, ტყის მართვის ორგანო მას ვერ დააჯარიმებს ვინაიდან დამამზადებელი მოქმედებს მართვის ორგანოს სახელით). ხოლო სახელშეკრულებო ვადაში მოჭრილი მერქნული რესურსის ჩაბარება (შესაბამისი აქტით) და მისი დახარისხება. ხელშეკრულების დასრულების შემდგომ მას ასევე უწევს ტერიტორიის შემოწმება და გადმობარება, ასევე საბოლოო მიღება-ჩაბარების აქტის გაფორმებაც. მას შემდეგ რაც მორჩება აღნიშნული პროცესები მას უწევს ჩაბარებული მერქნული რესურსი ხარისხების მიხედვით რეალიზაციის პროცედურების დაწყება და აუქციონის გამოცხადება. აუქციონის დასრულების შემდგომ კი გამარჯვებული პირისთვის რესურსის გადაცემა და შესაბამისი პროცედურების განხორციელება.

ზემოთ აღწერილი პროცესი თავისი შინაარსით არის ძალიან კომპლექსური და დროში გაწელილი ბიუროკრატიული მექანიზმი. შესაბამისად, სრულად ასეთი მექანიზმით მუშაობა პრობლემას ქმნის როგორც ტყის მართვის ორგანოსთვის ასევე კერძო ბიზნესისთვის. თავის მხრივ ტყის მართვის ორგანოებს უჭირთ ბიუჯეტის დაგეგმვა წინასწარ, ვინაიდან ისნი სრულად დამოკიდებულნი არიან დამამზადებლის მიერ მერქნული რესურსის დამზადებაზე და მის შემდგომ ნაწილ-ნაწილ რეალიზაციაზე. სწორედ ამ არსებული პრობლემის მოგვარების მიზნით წარმოადგენილია შესაბამისი ცვლილებების პაკეტი, რომელსაც შემოაქვს ახლებური მიდგომა და გაამარტივებს მერქნული რესურსის რეალიზაციის პრაქტიკას და ამავდროულად იქნება უფრო მოქნილი ტყის მართვის ორგანოების ბიუჯეტის დასაგეგმად.

ტყის კოდექსში ასევე შედის ცვლილება, რაც გამოწვეულია ადმინისტრაციულ სამართალდარღვევათა კოდექსში არსებული ჩანაწერების პრაქტიკაში განხორციელებისას წამოჭრილი პრობლემით. კერძოდ, ადმინისტრაციულ სამართალდარღვევათა კოდექსის მიხედვით, ტყის მართვის ორგანოს უფლებამოსილია ადგილზე განიხილოს სამართალდარღვევის საქმე თუკი პირი აღიარებს დანაშაულს და საქმის სასამართლოში გაგზავნის და მისი ზედმეტად გადატვირთვის გარეშე იღებს გადაწყვეტილებას ადგილზე. აღნიშნული უფლებამოსილების განხოციელებისთვის საჭიროა ადგილზე განხილვის შემდგომ გამოსაცემი საჯარიმო ქვითრისა და სააღსრულებო ფურცლის ფორმის დამტკიცება და მისი გამოცემის უფლებამოსილების მინიჭება ტყის მართვის ორგანოსთვის. ვინაიდან, არსებული საკანონმდებლო რეგულირებით არ არის დადგენილი საჯარიმო ქვითრისა და სააღსრულებო ფურცლის ფორმები, ტყის მართვის ორგანო მოკლებულია შესაძლებლობას, ეფექტიანად განახორციელოს მისი ვალდებულებები. შესაბამისად, ადმინისტრაციულ სამართალდარღვევათა კოდექსსა და ტყის კოდექსში შედის ცვლილება, რომელიც აზუსტებს და აწესრიგებს ტყის მართვის ორგანოს მიერ ადმინისტრაციული სამართალდამრღვევი პირისთვის სამართალდარღვევათა ოქმის შედგენის შემთხვევაში მისი ადგილზე განხილვის წესს და აძლევს უფლებამოსილებას სახელმწიფო კონტროლის განმახორციელებელ ორგანოს შეადგინოს და ადმინისტრაციული წარმოებისთვის საჭირო დოკუმენტები. ასევე განისაზღვრება თუ ვინ უნდა დაამტკიცოს ზემოაღნიშნული ფორმები.

პროექტით ცვლილება, ეხება 93-ე და 98-ე მუხლებში გაწერილ ვალდებულებას, რომლის მიხედვითაც, სოციალური ჭრის ნაწილში, მოსახლეობას უნდა შეეზღუდოს სათბობი შეშის ტყეში მათივე ძალებით მოპოვება და აღნიშნული ნიშა უნდა დაიკავოს ტყის მართვის ორგანოებმა, რომლებიც უზრუნველყოფენ მოჭრილი მერქნული რესურსის მოსახლეობისთვის საქმიანი ეზოდან მიწოდებას. აღნიშნული ვალდებულების შესრულებაზე გადასვლა ტყის მართვის ორგანოებისთვის პრობლემატურია ვინაიდან, იმისათვის, რომ აიკრძალოს სოციალური მიზნებისთვის მოქალაქეების მხრიდან მერქნული რესურსის მოპოვება, აუცილებელია, რომ ტყის მართვის ორგანოებს შეეძლოთ აღნიშნული ნიშის დაკავება და მოსახლეობისთვის ალტერნატიულად თავისი მომსახურების შეთავაზება. რისთვისაც აუცილებელია როგორც მატერიალურ-ტექნიკური ბაზის (მანქანა-დანადგარები) ასევე ადამიანური რესრუსის ისეთი მასშტაბით მობილიზება, რომელიც დღეის მდგომარეობით ტყის მართვის არცერთ ორგანოს არ გაააჩნია. აღნიშნულ ეტაპზე გადასასვლელად საჭიროა დიდი ფინანსური რესურსის მობილიზება, შესაბამისი პროცედურების დაგეგმვა და ადამიანური რესურსის გადამზადება. როგორც მოგეხსენებათ, covid 19-ს პანდემისას ვერ მოხდა ტყის მართვის ორგანოების ბიუჯეტის სათანადო ზრდა, შესაბამისად დღეის მდგომარეობით არცერთი ტყის მართვის ორგანო არ არის მზად იმისთვის, რომ გადავიდეს დამზადებაზე და მთელი სექტორი ჩაანაცვლოს მხოლოდ თავისი მომსახურებით. სწორედ ამიტომ, მიზანშეწონილია მოხდეს გადაწევა კოდექსის არსებულ რედაქციაში მითითებული ვადის - 2026 წლის პირველ იანვრამდე (იგივე ვადა აქვს განსაზღვრული დაცული ტერიტორიების სააგენტოსაც).

ასევე, პროექტით ადმინისტრაციული სამართალდარღვევის საქმის წარმოებისათვის საჭირო დოკუმენტების მოწესრიგების მიზნით, საქართველოს გარემოს დაცვისა და სოფლის მეურნეობის სამინისტრომ 2023 წლის პირველ აპრილამდე უნდა დაამტკიცოს „საქართველოს გარემოს დაცვისა და სოფლის მეურნეობის სამინისტროს საჯარო სამართლის იურიდიული პირის - ეროვნული სატყეო სააგენტოს მიერ ადმინისტრაციული სამართალდარღვევის საქმის წარმოებისათვის საჭირო დოკუმენტების (მათ შორის, საჯარიმო ქვითრის და სააღსრულებო ფურცლის) ფორმების, მათი შევსების, ჩაბარების, წარდგენის, გამოყენებისა და აღრიცხვა-ანგარიშგების წესი“.

**ა.ა.ბ) არსებული პრობლემის გადასაჭრელად კანონის მიღების აუცილებლობა:**

როგორც აღინიშნა, წამოჭრილი პრობლემები გამომდინარეობს არსებული საკანონმდებლო სივრცის ხარვეზიდან. შესაბამისად, მნიშვნელოვანია საკანონმდებლო დონეზე გადაიჭრას წარმოდგენილი პრობლემები, რათა შეიქმნას საკმარისი სამართლებრივი საფუძველი გამართული და კანონთან სრულად შესაბამისი კანონქვემდებარე აქტების შემუშავებისთვის, ასევე პრაქტიკაში კანონისა და კანონქვემდებარე აქტების შეუფერხებელი აღსრულებისთვის.

**ა.ბ) კანონპროექტის მოსალოდნელი შედეგები:**

კანონპროექტის მიღების შემდეგ გასწორდება „ტყის კოდექსით“ დადგენილი პროცედურული საკითხები, გადაწყვეტილების მიღების პროცესი გახდება უფრო მოქნილი, ასევე, გარდამავალი პერიოდისთვის დადგინდება უფრო ეფექტიანი რეგულაციები, რაც დაიცავს როგორც დაინტერესებული პირების ინტერესებს, ისე გაუმარტივებს ტყის მართვის ორგანოებს ფუნქციონირებას.

**ა.გ) კანონპროექტის ძირითადი არსი:**

როგორც განმარტებითი ბარათის პრობლემის არსის ნაწილში ვახსენეთ, ტყის მართვის ორგანო ამ ცვლილებით გადადის მერქნული რესურსის რეალიზაციისა და დამზადების ახალ წესსზე. აღნიშნული წესის მიხედვით მცირდება ხე-ტყის დამზადების პროცესში აქამდე არსებული ბიუროკრატია და ტყის მართვის ორგანოს შეეძლება პირდაპირ აუქციონზე გამოიტანოს ტყეკაფი. აღნიშნულ აუქციონში გამარჯვების შემთხვევაში გამარჯვებული პირს (დამამზადებელს) წარმოეშობა უფლება ამ აუქციონის ფარგლებში მოსაჭრელ მერქნულ რესურსზე. დამამზადებელი აუქციონში გამარჯვებისთანავე იქნება ვალდებული, რომ წინასწარ გადაიხადოს ტყეკაფში არსებული მერქნული რესურსის სრული საფასური. შესაბამისად, ტყის მართვის ორგანოს აღარ დასჭირდება წინასწარ მოაბილიზოს საკუთარი სახსრები და ტენდერზე გაიტანოს ხე-ტყის დამზადება, როგორც აქამდე არსებული პრაქტიკით ხდებოდა. პირიქით, მას თავიდანვე ექნება შემოსულობები და შესაბამისად, უფრო მარტივი იქნება საბიუჯეტო წლის დაგეგმვა.

აუქციონში გამარჯვებული დამამზადებელი იძენს იმ ყველა უფლება და ვალდებულებას, რომელიც გააჩნია ტყითმოსარგებლეს. შესაბამისად მას ეყოლება ორი ზედამხედველი/მაკონტროლებელი ორგანო, ტყის მართვის ორგანო და სსდ გარემოსდაცვითი ზედამხედველობის დეპარტამენტი. როგორც პრობლემის აღწერაშია აღნიშნული არსებული პრაქტიკის მიხედვით ტენდერში გამარჯვებული დამამზადებელი საერთოდ არ გრძნობს პასუხისმგებლობას, ვინაიდან იცის, რომ ტყითმოსარგებლე არი ტყის მართვის ორგანო და შესაბამისად დამამზადებლის მიერ ჩადენილ უკანონო ქმედებაზე პასუხისმგებელი ასევე არის ტყის მართვის ორგანო. ცვლილების განხორციელების შემდგომ აუქციონში გამარჯვებული პირი თვითონვე იქნება პასუხისმგებელი მის მიერ ჩადენილ ნებისმიერ სამართალდარღვევაზე და ზემოთხსენებულ ორივე ორგანოს შეეძლება ამ სამართალდარღვევისთვის პასუხისმგებლობის ზომის შეფარდება.

თავის მხრივ ტყის მართვის ორგანო ამცირებს ზედმეტ ბიუროკრატიას, კერძოდ ნაცვლად მანამდე არსებული ორი პროცესისა, რომელიც მოიცავდა ტენდერს და შემდგომ აუქციონს, იქნება ერთი პროცესი (ტყეკაფის აუქციონი), რაც გაამარტივებს როგორც ტყის მართვის ორგანოს საქმიანობას და მარტივს გახდის მის ოპერირებას, ასევე ბიზნესს შეუქმნის სტაბილურობას, ვინაიდან მას არ ექნება შიში იმისა, რომ ვერ გაიმარჯვებს აუქციონში და დაკარგავს ხე ტყეს. პირიქით, აუქციონში გამარჯვებული პირს გარანტირებულად ეცოდინება, რომ მას აქვს წვდომა მერქნულ რესურსზე ტყეკაფის მოქმედების ვადით (ორი წლით) და ეცოდინება ამ რესურსის ოდენობა, რაც საშუალებას მისცემს დაგეგმოს მისი ბიზნეს პროცესები სწორად და გამართულად.

რეალურად კი სისტემა კერძო სექტორისთვის უნდა ქმნიდეს ისეთ სტიმულებს, რაც ერთის მხრივ არსებულ დამამზადებლებს განვითარებაში დაეხმარება, პოტენციურ დამამზადებლებს კი არ შეუქმნის ბიზნესში შესვლის ბარიერს. საბოლოო ჯამში ეს ხელს შეუწყობს ლოკალურ დონეზე მცირე და საშუალო ბიზნესის განვითარებას, კონკურენციის გაძლიერებას, რაც თავისთავად სააგენტოს მისცემს საშუალებას გაზარდოს დამზადების მასშტაბები.

ასევე, პროექტით წარმოდგენილი ცვლილება ეხება ტყის მართვის ორგანოებისთვის იმ ვალდებულების გადავადებას, რომლის მიხედვითაც ტყის მართვის ორგანოებს უნდა ჩაენაცვლებინათ არსებული სოციალური ჭრების პრაქტიკა და მოქალქეებს მხოლოდ საქმიანი ეზოებიდან შეძლებოდათ სათბობი მერქნული რესურსის შეძენა. აღსანიშნავია, რომ ეროვნული სატყეო სააგენტო უკვე ახორციელებს საქმიანი ეზოების პროექტის ფარგლებში მერქნული რესურსის რეალიზაციას იმ მოქალაქეებზე, რომლებსაც აქვთ ხე-ტყის დამზადების უფლება და აღნიშნული პრაქტიკა დინამიკაში უკვე მზარდი პროცესია. შესაბამისა, მიუხედავად იმისა, რომ კოდექსში მითითებული ვადა გადაიწევს 2026 წლამდე, სატყეო სააგენტო ინტენსიურად აგრძელებს ამ მიმართულებით მუშაობას და მეთოდურად რეგიონებში ნელ - ნელა შეიცვლება სათბობი შეშის მოპოვების პრაქტიკა, რაც საშუალებას მისცემს ერთის მხრივ ტყის მართვის ორგანოებს მომზადებულნი შეხვდნენ 2026 წელს, ხოლო მოსახლეობაში უფრო ამაღლდება ცნობიერება და ინფორმაციულობა ამ კუთხით და შესაბამისად ორივე მხრიდან იქნება ახალ მოდელზე გადასვლის მზაობა დათქმული თარიღისათვის.

პროექტი: ეროვნული სატყეო სააგენტოს რესურსებისა და ტყის კონსერვაციის დაფინანსების გაუმჯობესების მიზნით მერქნული რესურსის ხარჯეფექტიანი და მდგრადი მართვის სისტემის შემუშავება -ს ფარგლებში UNDP\_სა და კავკასიის გარემოსდაცვითი არასამთავრობო ორგანიზაციების ქსელი - CENN-ს მონაწილეობით შემუშავდა - საქართველოში ხე-ტყის დამზადებისა და რეალიზაციის ხარჯეფექტიანი, გრძელვადიანი ბიზნეს მოდელი. სადაც ავტორები ასევე მიუთითებენ ხეტყის დამზადების არსებული მექნიზმის სრულად ასეთი ფორმით გამოყენების პრობლემებზე და ასკვნიან, რომ მიზანშეწონილია მოხდეს როგორც საჯარო ასევე კერძო სექტორის ურთიერთმკვეთი ინტერესების გათვალისწინება. შესაბამისად, მსგავსი სტიმული გარკვეულ დონეზე გავლენას მოახდენს არალეგალურ ჭრებზეც. იმ სუბიექტებს, რომლებიც დღეს არალეგალური ჭრებით არიან დაკავებულები, დიდწილად ამოძრავებთ კომერციული ინტერესი. იმ შემთხვევაში თუ ამ ეკონომიკური სუბიექტებისთვის ცხადი გახდება, რომ ტენდერებში მონაწილეობა და ხე-ტყის ლეგალური გზით დამზადება მათ სულ მცირე იგივე სარგებელს მოუტანს რასაც ტყეში არალეგალურ შესვლა და უკანონო ჭრების განხორციელება, გარკვეული რისკ ფაქტორების გათვალისწინებით ეს უკანასკნელი უფრო ნაკლებად მიმზიდველი ალტერნატივა გახდება მათთვის.

ყოველივე ზემოთ აღნიშნულის გათვალისწინებით, მნიშვნელოვანია, რომ დამამზადებლისთვის ტყეში შესვლა და მერქნის დამზადება უნდა იყოს ეკონომიკური საქმიანობის ფორმა, რომელსაც მისთვის მოაქვს ფინანსური სარგებელი. აღნიშნული კი თავის მხრივ ხელს შეუწყობს ტყის მართვის ორგანოს კონტროლის განხორციელებას და მდგრადი მართვის პრინციპების რეალიზებას ტყეში.

აღსანიშნავია, რომ ტყის მართვის ორგანო ასევე იტოვებს უფლებას იხელმძღვანელოს ასებული პრაქტიკითაც. აღნიშნული გამოწვეულია იმით, რომ ტყის მართვის ორგანოს თავისი სოციალური პასუხისმგებლობის ნაწილში ვალდებულია მოამარაგოს როგორც ფიზიკური პირები ასევე საბიუჯეტო ორგანიზაციები საშეშე მერქნული რესურსით. შესაბამისად, ტყის მართვის ორგანო ამ ვალდებულების შესრულებაში რომ არ შეფერხდეს იგი იხელმძღვანელებს შერეული სისტემით და მოახდენს როგორც მისი ვალდებულების ასევე მისი შემოსულობების ოპტიმიზაციას.

ტყის კოდექსში ასევე შედის ცვლილება, რაც გამოწვეულია ადმინისტრაციულ სამართალდარღვევათა კოდექსში არსებული ჩანაწერების პრაქტიკაში განხორციელებისას წამოჭრილი პრობლემით. კერძოდ, ადმინისტრაციულ სამართალდარღვევათა კოდექსის მიხედვით, ტყის მართვის ორგანოს უფლებამოსილია ადგილზე განიხილოს სამართალდარღვევის საქმე თუკი პირი აღიარებს დანაშაულს და საქმის სასამართლოში გაგზავნის და მისი ზედმეტად გადატვირთვის გარეშე იღებს გადაწყვეტილებას ადგილზე. აღნიშნული უფლებამოსილების განხოციელებისთვის საჭიროა ადგილზე განხილვის შემდგომ გამოსაცემი საჯარიმო ქვითრისა და სააღსრულებო ფურცლის ფორმის დამტკიცება და მისი გამოცემის უფლებამოსილების მინიჭება ტყის მართვის ორგანოსთვის. ვინაიდან, არსებული საკანონმდებლო რეგულირებით არ არის დადგენილი საჯარიმო ქვითრისა და სააღსრულებო ფურცლის ფორმები, ტყის მართვის ორგანო მოკლებულია შესაძლებლობას, ეფექტიანად განახორციელოს მისი ვალდებულებები. შესაბამისად, ადმინისტრაციულ სამართალდარღვევათა კოდექსსა და ტყის კოდექსში შედის ცვლილება, რომელიც აზუსტებს და აწესრიგებს ტყის მართვის ორგანოს მიერ ადმინისტრაციული სამართალდამრღვევი პირისთვის სამართალდარღვევათა ოქმის შედგენის შემთხვევაში მისი ადგილზე განხილვის წესს და აძლევს უფლებამოსილებას სახელმწიფო კონტროლის განმახორციელებელ ორგანოს შეადგინოს და ადმინისტრაციული წარმოებისთვის საჭირო დოკუმენტები. ასევე განისაზღვრება თუ ვინ უნდა დაამტკიცოს ზემოაღნიშნული ფორმები.

**ა.დ) კანონპროექტის კავშირი სამთავრობო პროგრამასთან და შესაბამის სფეროში არსებულ სამოქმედო გეგმასთან, ასეთის არსებობის შემთხვევაში (საქართველოს მთავრობის მიერ ინიციირებული კანონპროექტის შემთხვევაში):**

ასეთო არ არსებობს.

**ა.ე) კანონპროექტის ძალაში შესვლის თარიღის შერჩევის პრინციპი, ხოლო კანონისთვის უკუძალის მინიჭების შემთხვევაში - აღნიშნულის თაობაზე შესაბამისი დასაბუთება:**

კანონი ძალაში შედის გამოქვეყნებისთანავე. ამ კოდექსის 69-ე მუხლის მე-4 ნაწილში შესული ცვლილების შესაბამისად, ერთჯერადი კომპენსირების ვალდებულება გავრცელდება 2021 წლის პირველი იანვრიდან წარმოშობილ სამართლებრივ ურთიერთობებზეც და ტყის მართვის ორგანოებს მიეცემათ საშუალება, თანაბარ პირობებში მოაქციონ ახალი კოდექსის მოქმედების სფეროში მოხვედრილი სუბიექტები.

**ა.ვ) კანონპროექტის დაჩქარებული წესით განხილვის მიზეზები და შესაბამისი დასაბუთება (თუ ინიციატორი ითხოვს კანონპროექტის დაჩქარებული წესით განხილვას):**

ასეთი არ არსებობს.

**ბ) კანონპროექტის ფინანსური გავლენის შეფასება საშუალოვადიან პერიოდში (კანონპროექტის ამოქმედების წელი და შემდგომი 3 წელი):**

**ბ.ა) კანონპროექტის მიღებასთან დაკავშირებით აუცილებელი ხარჯების დაფინანსების წყარო:**

**ბ.ბ) კანონპროექტის გავლენა** **სახელმწიფო, ავტონომიური რესპუბლიკის რესპუბლიკური ან/და მუნიციპალიტეტის ბიუჯეტის საშემოსავლო ნაწილზე:**

კანონპროექტის მიღება გავლენას არ იქონიებს სახელმწიფო, ავტონომიური რესპუბლიკის რესპუბლიკური ან/და მუნიციპალიტეტის ბიუჯეტის საშემოსავლო ნაწილზე. ამასთან, იგი გავლენას მოახდენს მერქნიანი მცენარის გასხვისების უფლების მქონე ორგანოების ბიუჯეტების საშემოსავლო ნაწილზე, ვინაიდან აღნიშნული უწყებები უზრუნველყოფენ მათთვის კანონით მინიჭებული უფლებამოსილებების ფარგლებში მერქნული რესურსის აუქციონის წესით გაცემას.

**ბ.გ) კანონპროექტის გავლენა** **სახელმწიფო, ავტონომიური რესპუბლიკის რესპუბლიკური ან/და მუნიციპალიტეტის ბიუჯეტის ხარჯვით ნაწილზე:**

კანონპროექტი გავლენას არ მოახდენს სახელმწიფო, ავტონომიური რესპუბლიკის რესპუბლიკური ან/და მუნიციპალიტეტის ბიუჯეტის ხარჯვით ნაწილზე. სააღსრულებო ფურცლის ან/და საჯარიმო ქვითრის გაცემის უფლებამოსილების განსაზღვრა არ ზრდის ტყის მართვის ორგანოს ხარჯებს.

**ბ.დ) სახელმწიფოს ახალი ფინანსური ვალდებულებები, კანონპროექტის გავლენით სახელმწიფოს ან მის სისტემაში არსებული უწყების მიერ მისაღები პირდაპირი ფინანსური ვალდებულებების (საშინაო ან საგარეო ვალდებულებები) მითითებით:**

კანონპოექტი არ ითვალისწინებს სახელმწიფოს ახალ ფინანსურ ვალდებულებებს, აგრეთვე, სახელმწიფოს ან/და მის სისტემაში არსებული უწყების მიერ მისაღებ პირდაპირ ფინანსურ ვალდებულებებს.

**ბ.ე) კანონპროექტის მოსალოდნელი ფინანსური შედეგები იმ პირთათვის, რომელთა მიმართაც ვრცელდება კანონპროექტის მოქმედება, იმ ფიზიკურ და იურიდიულ პირებზე გავლენის ბუნებისა და მიმართულების მითითებით, რომლებზედაც მოსალოდნელია კანონპროექტით განსაზღვრულ ქმედებებს ჰქონდეს პირდაპირი გავლენა:**

**ბ.ვ) კანონპროექტით დადგენილი გადასახადის, მოსაკრებლის ან სხვა სახის გადასახდელის (ფულადი შენატანის) ოდენობა შესაბამის ბიუჯეტში და ოდენობის განსაზღვრის პრინციპი:**

კანონპროექტი არ ითვალისწინებს გადასახადის, მოსაკრებლის ან სხვა სახის გადასახდელის შემოღებას.

**ბ1) ბავშვის უფლებრივ მდგომარეობაზე კანონპროექტის ზეგავლენის შეფასება:**

კანონპროექტს არ აქვს ზეგავლენა ბავშვის უფლებრივ მდგომარეობაზე.

**გ) კანონპროექტის მიმართება საერთაშორისო სამართლებრივ სტანდარტებთან:**

**გ.ა) კანონპროექტის მიმართება ევროკავშირის სამართალთან:**

კანონპროექტი არ ეწინააღმდეგება ევროკავშირის სამართალს.

**გ.ბ) კანონპროექტის მიმართება საერთაშორისო ორგანიზაციებში საქართველოს წევრობასთან დაკავშირებულ ვალდებულებებთან:**

კანონპროექტი არ ეწინააღმდეგება საერთაშორისო ორგანიზაციებში საქართველოს წევრობასთან დაკავშირებულ ვალდებულებებს.

**გ.გ) კანონპროექტის მიმართება საქართველოს ორმხრივ და მრავალმხრივ ხელშეკრულებებთან და შეთანხმებებთან, აგრეთვე, ისეთი ხელშეკრულების/ შეთანხმების არსებობის შემთხვევაში, რომელსაც უკავშირდება კანონპროექტის მომზადება, - მისი შესაბამისი მუხლი ან/და ნაწილი:**

კანონპროექტი არ ეწინააღმდეგება საქართველოს ორმხრივ და მრავალმხრივ ხელშეკრულებებს და შეთანხმებებს. აგრეთვე, კანონპროექტი არ უკავშირდება რომელიმე ხელშეკრულებას/შეთანხმებას.

**გ.დ) არსებობის შემთხვევაში, ევროკავშირის ის სამართლებრივი აქტი, რომელთან დაახლოების ვალდებულებაც გამომდინარეობს „ერთი მხრივ, საქართველოსა და, მეორე მხრივ, ევროკავშირსა და ევროპის ატომური ენერგიის გაერთიანებას და მათ წევრ სახელმწიფოებს შორის ასოცირების შესახებ შეთანხმებიდან“ ან ევროკავშირთან დადებული საქართველოს სხვა ორმხრივი და მრავალმხრივი ხელშეკრულებებიდან:**

ასეთი არ არსებობს.

**დ) კანონპროექტის მომზადების პროცესში მიღებული კონსულტაციები:**

**დ.ა) სახელმწიფო, არასახელმწიფო ან/და საერთაშორისო ორგანიზაცია/დაწესებულება, ექსპერტი, სამუშაო ჯგუფი, რომელმაც მონაწილეობა მიიღო კანონპროექტის შემუშავებაში, ასეთის არსებობის შემთხვევაში:**

ასეთი არ არსებობს.

**დ.ბ) კანონპროექტის შემუშავებაში მონაწილე ორგანიზაციის/დაწესებულების, სამუშაო ჯგუფის, ექსპერტის შეფასება კანონპროექტის მიმართ, ასეთის არსებობის შემთხვევაში:**

ასეთი არ არსებობს.

**დ.გ) სხვა ქვეყნების გამოცდილება კანონპროექტის მსგავსი კანონების იმპლემენტაციის სფეროში, იმ გამოცდილების მიმოხილვა, რომელიც მაგალითად იქნა გამოყენებული კანონპროექტის მომზადებისას, ასეთი მიმოხილვის მომზადების შემთხვევაში:**

ასეთი არ არსებობს.

**ე) კანონპროექტის ავტორი:**

საქართველოს გარემოს დაცვისა და სოფლის მეურნეობის სამინისტრო.

**ვ) კანონპროექტის ინიციატორი:**

საქართველოს მთავრობა.